નોટબંધી બાદ નાણાકીય વ્યવહારો માંડ માંડ પાટે ચઢી રહ્યા છે ત્યારે સળંગ ત્રણ દિવસની રજાના કારણે વેપારીઓને બેન્કિંગ વ્યવહારમાં પારાવાર મુશ્કેલી અનુભવવી પડશે. આ અંગે મહાગુજરાત બેન્ક એમ્પ્લોઇઝ એસોસિયેશનના પ્રેસિડેન્ટ રાગેશ સરૈયાના જણાવ્યા પ્રમાણે શુક્રવારે મહાશિવરાત્રિ આવી રહી છે તેના કારણે બેન્કોમાં રજા છે. ત્યાર બાદ ચોથા શનિવાર અને રવિવાર એમ સળંગ ત્રણ રજા રહેશે, જેથી બેન્કોના કામકાજને અસર થવાની ભીતિ સેવાઇ રહી છે.